Bandjarees - Wikipedia
Bandjarees (Bahasa Banjar, بهاس بنجر; letterlik: "taal van Bandjar") is 'n Maleis-Polinesiese taal wat in Suidoos-Asië op die eiland Borneo in die Suid-Kalimantan-provinsie van Indonesië gepraat word. Die taal word tans deur sowat 3,5 miljoen mense gepraat, hoofsaaklik Bandjarese.
Bahasa Banjar, بهاس بنجر
Gepraat in: Indonesië
Totale sprekers: 3,5 miljoen
Skrifstelsel: Latynse alfabet (algemeen)
Arabiese alfabet (Jawi)
ISO 639-3: bjn
Bandjarees in Jawi-skrif by Lok Tamu-dorpskantoor in Mataraman-subdistrik, Banjar-regentskap, Suid-Kalimantan, Indonesië
Bandjarees is verwant aan Balinees, Chamorro, Indonesies/Maleis, Javaans, Madoerees, Minangkabau, Palauaans en Soendanees. Dit is ietwat minder verwant aan Filippynse tale soos Cebuano en Tagalog (Filippyns) en het daarnaas nog 'n los verbintenis met Malgassies in Madagaskar.
Bandjarees word soms as 'n dialek van Maleis beskou, maar dit word nie algemeen aanvaar nie, hoewel die Maleise taal 'n groot invloed op Bandjarees uitgeoefen het. Dit word met die Latynse of die Arabiese alfabet geskryf.
↑ (en) "Ethnologue: Languages of the World, Seventeenth edition, Banjar". Ethnologue. Besoek op 31 Augustus 2018.
Sien gerus Wikipedia se uitgawe in Bandjarees
Ontsluit van "https://af.wikipedia.org/w/index.php?title=Bandjarees&oldid=1970924"
Last edited on 7 April 2019, at 17:53